σης αρετης μνημην πανυπειροχε κοιραν οσιρι στηληι αναγραψας σηκου επι προπυλοις ανθεμα τουθ ελλησι και ενδαπιοισιν αμοιβην εστακα κηρυσσων πλινθιδος εν σελισιν. τι με την αυπνοις φροντισιν ευδουσαν εγειρων σκυλλεις ανερευναν εθελων ως περιεργον κουχ απλην εχουσαν κανονων ευθετον οψιν ο γαρ ευσεβιην και το καλως εχον προτιμων χαριτησιον ων προεπαθεν ανατιθεις θεωι με μοσχιων μεριμνης αγαθης εδωκε πειραν ου παχει λογωι πλασας τι γυμνασας δ εαυτον καμε καταπονησας συνεπεισεν ησυχαζειν κου μονον παραστιχιδι με τοις μαθειν θελουσιν ενεφανισε πανουργως υποθεις δ επος τι καινον χειραγωγιηι διαφορον ειδως οτι τους μεν αγκυλην εχοντας διανοιαν επιμελως δει μισθον αμαθιης λαβοντας οψε ποτε φρονησαι τους δ επι σοφιηι κριθεντας ανεπιτακτον εξειν παρακλησιν ιν εκ κλυδωνος ηρεμειν μ αφωσιν. συνιεντι θελω λεγειν τι συνιεντι δε μηδεν μη ματην με κοπτειν ετεροις τοπον δε δουναι. αναθημα γαρ ευχης θεος ηδεως δεδορκεν. δερκομαι ευχωλης πινυτοφρονος ανθεμα τερπνον δερκομαι ευσεβιη τ ου με παρετροχασεν ανθ ων τιμηεντα λαχων ευελπιν επαινον εκ φρενος ημετερης γηθοσυνος κομισαι. οσιριδι μοσχιων υγιασθεις τον ποδα ιατρειαις. μεσην μεσης της πλινθιδος την χειραγωγον αρχην λαβων ιχνευε προβλεπων ιν ευσυνοπτος ηι σοι η παυλλα των εμων πονων και πλινθιδος μεριμνα χωσει τις ιδρις πολυπονου φυτουργιης υπαρχων εντευθεν εκ πηγης αγων μελιρυτου τιν ορμην αρδευ ες ορχους πολυμερεις στοιχηδον εξελισσων. εις τεσσαρας μεν ουν τιθεις πανουργιης αριθμους το σωμ ολον μη που λαθηις και συνχεας προσαψηις σον αγνοημ αμαρτανων τωι μηθεν αγνοουντι. ταξιν γαρ ευρων ποικιλως διατρεχουσαν εξης πηγης τε προς τερμ εξ ισου συμφωνον αποτελεσμον συνεις αναθεμα τ ευμενως ως κοιρανος δεδορκεν και καρπον οιον εκ φρενος θειας λαβων κομιζω σαφως ερεις πεισθεις εμοι θ[---------]. μη με θαυμασηις ει πολυχωρος ους αδηλον ομμασιν φερω φαντασιην ου δυναται γαρ στοιχεια τις ευγνωστα τιθεις μη ουκ αποκρυψαι χωρην ινα τωι θελοντι και πλανην παρασχηι. ινα δε μη μακρην κεις απορον τραπηις αταρπον ως αν ισαριθμων πιερισιν στιχων κατασχηις νουν αποκνισας ευξυνετον γραμμ αφ εκαστου ορμησον εφ ην τεθεικε χειραγωγον αρχην σημανει γαρ ει πυθοιο κην ορθον εχηις νουν. μοσχιονος. δερκομαι ευχωλης πινυτοφρονος ανθεμα τερπνον δερκομαι ευσεβιη τ ου με παρετροχασεν ανθ ων τιμηεντα λαχων ευελπιν επαινον εκ φρενος ημετερης γηθοσυνος κομισαι.
Eg. — Xoïs (Sakha) — end 2nd c. AD — SEG 8.464
 end 2nd c. AD 